b"\n_START_ARTICLE_\nMoai\n_START_PARAGRAPH_\nMoai sau mo'ai sunt figurile umane monolitice sculptate din piatr\xc4\x83 de pe insula polinezian\xc4\x83 a Pa\xc8\x99telui, Chile. Au fost sculptate \xc3\xaentre anii 1250 \xc8\x99i 1500. Aproape jum\xc4\x83tate sunt \xc3\xaenc\xc4\x83 la Rano Raraku, cariera principal\xc4\x83 Moai, dar alte sute au fost transportate de acolo \xc8\x99i a\xc8\x99ezate pe platforme din piatr\xc4\x83 numite ahu de-a lungul perimetrului insulei. Aproape toate statuile Moai au capetele mari \xc3\xaen raport cu dimensiunile trupurilor lor."